
PROIECT DE HOTĂRÂRE
Nr. 48/04.05.2023

[bookmark: _Hlk48644230][bookmark: _Hlk60735147] privind aprobarea achiziţionării unor servicii de consultanță juridică, precum și reprezentarea unității administrativ – teritoriale Comuna Bălțați, Județul Iași, la toate instanțele de judecată

Consiliul Local al Comunei Bălţaţi, Judeţul Iaşi,
În conformitate cu:
- prevederile Legii nr. 273/2006 privind finanţele publice locale, cu modificările şi completările ulterioare;
- prevederile art.109 din Ordonanța de urgentă nr. 57 din 3 iulie 2019 privind Codul administrativ;
- prevederile Legii nr. 98/2016 privind achizițiile publice, cu modificările şi completările ulterioare;
- prevederile H.G. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările şi completările ulterioare;
- prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
Luând act de:
a) Referatul de aprobare prezentat  de către primarul comunei Bălțați în calitatea sa de iniţiator, înregistrat sub nr. 2706/04.05.2023;
b) Raportul comun de specialitate întocmit de către Compartimentul Achiziții Publice, Patrimoniu, Licitații și Compartimentul Contabilitate, Buget - Finanţe, Taxe şi Impozite, înregistrat sub nr. 2707/04.05.2023;
Având în vedere avizele Comisiilor:
- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;
- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;
- agricultură, protecţia mediului, gospodărire comunală, amenajarea teritoriului (urbanism – construcţii).

În temeiul, art. 129 alin. 4 lit. a  şi art. 139, alin. (1), din OUG nr. 57/2019 privind Codul Administrativ, cu modificările și completările ulterioare,

HOTĂRĂŞTE:

Art.1 Se aprobă achiziţionarea unor servicii de consultanță juridică, precum și reprezentarea unității administrativ – teritoriale Comuna Bălțați, Județul Iași, la toate instanțele de judecată. 
Art.2 Achiziţia se realizează în condițiile Legii nr. 98/2016 privind achizițiile publice, cu modificările şi completările ulterioare.
Art.3 Plata serviciilor menționate la art. 1, vor fi suportate din bugetul local.
Art.4 Prevederile prezentei Hotărâri vor fi aduse la îndeplinire de către domnul Vasile Aştefanei, primar al Comunei Bălţaţi, prin intermediul aparatului de specialitate.
Art.5 Secretarul general al comunei va comunica prezenta hotărâre instituţiilor şi persoanelor interesate.

